CELEX: 31992R0695
Language: el
Date: 1992-03-19 00:00:00
Title: Κανονισμός (ΕΟΚ) αριθ. 695/92 της Επιτροπής της 19ης Μαρτίου 1992 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής στα μέτρα παρεμβάσεως στον τομέα του βοείου κρέατος

Avis juridique important

|

31992R0695

Κανονισμός (ΕΟΚ) αριθ. 695/92 της Επιτροπής της 19ης Μαρτίου 1992 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής στα μέτρα παρεμβάσεως στον τομέα του βοείου κρέατος  

Επίσημη Εφημερίδα αριθ. L 074 της 20/03/1992 σ. 0042 - 0042

ΚΑΝΟΝΙΣΜΟΣ (ΕΟΚ) αριθ. 695/92 ΤΗΣ ΕΠΙΤΡΟΠΗΣ  της 19ης Μαρτίου 1992  για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής στα μέτρα παρεμβάσεως στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2), και ιδίως το άρθρο 6 παράγραφος 8,  Εκτιμώντας:  ότι ο κανονισμός (ΕΟΚ) αριθ. 859/89 της Επιτροπής της 29ης Μαρτίου 1989 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3560/91 (4), προβλέπει ιδίως τις  λεπτομέρειες σχετικά με την αγορά στην παρέμβαση-  ότι, λαμβάνοντας υπόψη την πείρα που αποκτήθηκε κατά τη διάρκεια των τελευταίων διαγωνισμών, πρέπει να αυξηθεί η εγγύηση που προβλέπεται στο άρθρο 10 του προαναφερθέντος κανονισμού και να προβλεφθεί ότι συνιστάται αποκλειστικά με κατάθεση μετρητών όπως  προβλέπεται στο άρθρο 13 του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (5), όπως τροποποιήθηκε τελευταία από τον κανονισμό  (ΕΟΚ) αριθ. 3745/89 (6)-  ότι για να παύσουν το ταχύτερο δυνατό κερδοσκοπικές ενέργειες πρέπει να προβλεφθεί η έναρξη ισχύος του παρόντος κανονισμού την ημέρα της δημοσίευσής του, προκειμένου να εφαρμοστεί από το δεύτερο διαγωνισμό του Μαρτίου-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 10 του κανονισμού (ΕΟΚ) αριθ. 859/89 τροποποιείται ως εξής:  1. Στην παράγραφο 1 ο αριθμός "15" αντικαθίσταται από τον αριθμό "30".  2. Προστίθεται η ακόλουθη παράγραφος 3:  "3. Κατά παρέκκλιση από το άρθρο 8 παράγραφος 1 και άρθρο 11 του κανονισμού (ΕΟΚ) αριθ. 2220/85, η εγγύηση συνιστάται με κατάθεση μετρητών όπως ορίζεται στο άρθρο 13 του κανονισμού αυτού."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από το δεύτερο διαγωνισμό του Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 24. (2) ΕΕ αριθ. L 150 της 15. 6. 1991, σ. 16. (3) ΕΕ αριθ. L 91 της 4. 4. 1989, σ. 5. (4) ΕΕ αριθ. L 336 της 7. 12. 1991, σ. 28. (5) ΕΕ αριθ. L 205 της 3. 8. 1985, σ. 5. (6) ΕΕ αριθ. L 364 της 14. 12.  1989, σ. 54.